wannaphong/clean_thaiwikipedia huggingface dataset:
# คู่ควบความร้อน
โลหะ 2 ชนิดนำมาสัมผัสกันมากกว่า 1 จุด เช่น ทองแดงและเหล็ก เมื่อนำมาต่อปลายทั้งสองเข้าด้วยกันแล้วทำให้รอยต่อทั้ง 2 ข้างมีอุณหภูมิต่างกัน ซึ่งเมื่อจุดสัมผัสเหล่านั้นมีอุณหภูมิแตกต่างกัน จะเกิดการไหลของกระแสไฟฟ้าขึ้น
โดยแรงเคลื่อนไฟฟ้าจะเพิ่มตามความต่างของอุณหภูมิ (แรงเคลื่อนไฟฟ้า  ความต่างของอุณหภูมิ)อภิธานศัพท์ฟิสิกส์. แหล่งที่มา:http://203.158.100.140/physics-glossary/index.php?option=com_content&task=view&id=751&Itemid=62 สืบค้นเมื่อ 18 พฤษภาคม พ.ศ. 2563 

การมีกระแสไฟฟ้าเกิดขึ้นเล็กน้อย จากความต่างศักย์ไฟฟ้าที่ปลายทั้งสอง จะถูกเรียกว่าปรากฏการณ์ “Thermoelectric effect” หรือ “Seebeck effect”

เทอร์โมคัปเปิลสามารถวัดอุณหภูมิที่ต่ำและสูงมากได้ ทนอุณหภูมิได้สูง ราคาถูก เทอร์โมคัปเปิลมีวิธีการวัดอุณหภูมิไม่เหมือนกับวิธีอื่น ๆ เทอร์โมคับเปิลทำงานด้วยตัวเอง โดยไม่จำเป็นต้องมีการกระตุ้นจากภายนอก ปํญหาหลักของเทอร์โมคัปเปิลคือ มีความแม่นยำต่ำ ไม่สามารถวัดได้ละเอียดกว่าระดับองศาเซลเซียส 

เทอร์โมคัปเปิลมีการใช้อย่างแพร่หลายทางวิทยาศาสตร์และอุตสาหกรรม มีการใช้งานหลากหลายรูปแบบ เช่น วัดอุณหภูมิในเตาเผา, เครื่องยนต์กังหันแก๊ส, เครื่องยนต์ดีเซล รวมถึงนิยมใช้เป็นเซนเซอร์วัดอุณหภูมิในบ้านและอาคารสำนักงาน และใช้เป็นเซนเซอร์ตรวจจับไฟไหม้
# ปีเตอร์ แอนเดอร์สัน
อุฟ แฮรี่ ปีเตอร์ แอนเดอร์สัน (อังกฤษ:Ulf Harry Peter Andersson)(เกิด 12 กุมภาพันธ์ 1953) เป็นนักแสดงชาวสวีเดนที่มีชื่อเสียงในประเทศเดนมาร์กสำหรับบทบาทของเขาในฐานะ Færingen ใน Blinkende Lygter
 เรื่องที่แสดง 
+ ภาพยนตร์ ปี ชื่อเรื่อง รับบทเป็น 2014 The Vatican Tapes กาดินอล บลูน2012Hamilton: In the Interest of the Nation สตาฟเฟน วานมัน 2009 ขบถสาวโค่นทรชน รอยสักฝังแค้น นิวส์ อิลิก บูลมันขบถสาวโค่นทรชน โหมไฟสังหาร นิวส์ อิลิก บูลมันขบถสาวโค่นทรชน ปิดบัญชีคลั่ง นิวส์ อิลิก บูลมัน 2008The Kautokeino Rebellion ลารส์ โจฮัน บัทช์ 2003ทลายวันมหาวิบัติ อลอฟ 2000Flickering Lights เฟอริงเก้น 1999Zero Tolerance ลีโอ กันต์ 1996Pusher แฮส 1993Sista dansen เลอนาด วอลเทอร์
# เทร์รี ฟอกซ์
เทร์เรนซ์ สแตนลีย์ "เทร์รี" ฟอกซ์  เกิดเมื่อวันที่ 28 กรกฎาคม ค.ศ. 1958 เป็นนักกรีฑาชาวแคนาดา เป็นนักกิจกรรมผู้รณรงค์เรียกร้องให้มีการเร่งวิจัยเพื่อหาหนทางรักษามะเร็ง  

เกิดที่วินนิเพก รัฐแมนิโทบา  ขณะมีอายุ 19 ปี เขาป่วยเป็นมะเร็งกระดูกจนต้องตัดขาออกข้างหนึ่ง ในปี พ.ศ. 2523 ฟอกซ์ได้สวมขาเทียมและทำกิจกรรมรณรงค์วิ่งข้ามประเทศแคนาดา เพื่อระดมทุนและกระตุ้นสังคมต่อการวิจัยการรักษามะเร็ง การวิ่งด้วยขาเทียมของฟอกซ์ดำเนินไปได้เพียง 143 วัน เป็นระยะทาง 5,373 กิโลเมตร (3,339 ไมล์) ก็สิ้นสุดลงเมื่อมะเร็งกระจายไปถึงปอด ฟอกซ์มีอาการทรุดหนักและเสียชีวิตเมื่อวันที่ 28 มิถุนายน พ.ศ. 2524 ด้วยวัย 23 ปี

การวิ่งรณรงค์ของฟอกซ์ได้รับการขนานนามว่า "มาราธอนแห่งความหวัง" (Marathon of Hope) ส่งผลให้เขาได้รับเครื่องราชอิสริยาภรณ์ Companion of the Order of Canada ภายหลังการเสียชีวิต ได้มีผู้จัดกิจกรรมการวิ่งเทร์รี ฟอกซ์ เป็นประจำทุกปี จนถึงปัจจุบัน
# การประท้วงของกลุ่มนักเรียนในชิลี พ.ศ. 2554-2556
การประท้วงของกลุ่มนักเรียนในชิลี พ.ศ. 2554-2556 เป็นเหตุการณ์ประท้วงเพื่อต้องการปฏิรูปการศึกษาในชิลี

การชุมนุมประท้วงของนักเรียนชาวชิลีในปี2011-2013 หรือ รู้จักในนาม ฤดูหนาวของชาวชิลี (โดยเฉพาะอย่างยิ่งของความเกี่ยวข้องในการชุมนุมครั้งใหญ่ในเดือนสิงหาคม ปีพ.ศ. 2554) หรือ เหตุการ์ณความขัดแย้งทางการศึกษาของชาวชิลี (อย่างที่กล่าวโดยสื่อของชิลี) เป็นการชุมนุมประท้วงที่ขับเคลื่อนโดยนักเรียนทั่วทั้งประเทศชิลี ที่ต้องการรูปแบบโครงสร้างทางการศึกษาใหม่ภายในประเทศ รวมถึงการเพิ่มความพร้อมของการศึกษาขั้นทุติยภูมิทางตรงในรัฐ และจุดจบของผลประโยชน์ในการศึกษาขั้นที่สูงกว่า เมื่อเร็วๆนี้ 45%ของนักเรียนชิลีเรียนอยู่ที่โรงเรียนมัธยมปลายเก่าแก่ของประเทศ และ มหาวิทยาลัยเกือบทั้งหมดเป็นมหาวิทยาลัยเอกชน ไม่มีมหาวิทยาลัยเอกชนถูกสร้างขึ้นอีกหลังจากการสิ้นสุดของการเปลี่ยนแปลงระบบการปกครองเป็นประชาธิปไตยของประเทศชิลี ในปี ค.ศ. 1990 ถึงแม้ว่าจำนวนของนักศึกษาในมหาวิทยาลัยจะมากขึ้นก็ตาม 
นอกเหนือจากการให้ความสนใจกับความต้องการทางการศึกษานั้น ยังมีความรู้สึกที่การชุมนุมประท้วงสะท้อนออกมาก็คือ “ความไม่พอใจลึกๆ” ท่ามกลางบางส่วนของสังคมกับความเหลื่อมล้ำ ไม่เท่ากันของประเทศชิลี การประท้วงได้รวมถึงการเดินขบวนไร้ความรุนแรงครั้งยิ่งใหญ่แต่ก็ยังมีบางส่วนที่ยังคงใช้ความรุนแรงที่ฝั่งของผู้ชุมนุมพอๆกับการจลาจลของเจ้าหน้าที่ตำรวจ 
สิ่งแรกที่รัฐบาลออกมาประกาศอย่างชัดเจนสู่ผู้ชุมนุมคือการขอร้องของกองทุนเพื่อการศึกษาการสับเปลี่ยนรัฐมนตรีโดยแทนที่รัฐมนตรีการศึกษา  Joaquín Lavín และถูกมองว่าไม่เป็นความสำคัญเท่าที่ควร การขอร้องอย่างอื่นก็ถูกปฏิเสธด้วย 
การชุมนุมทางการศึกษาของนักเรียนเหล่านี้ไม่ได้ประสบความสำเร็จไปเสียทุกอย่างแต่เป็นการนำมาซึ่งการตกของยอดความสนใจในการอนุมัติ Piñera ที่คำนวณได้26%-30% ในโพลเดือนสิงหาคมปีพ.ศ. 2011 โดยนักสภิติชาวชิลีและไม่เพิ่มขึ้นอีกเลยจนถึงมกราคมปีพ.ศ. 2012
# ภาษาช่องตา
ภาษาช่องตา (Chaungtha language) มีผู้พูดในพม่าทั้งหมด 122,000 คน (พ.ศ. 2526) จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ใกล้เคียงกับภาษาพม่า เขียนด้วยอักษรพม่า
# ภาษาลาโนะฮ์
ภาษาลาโนะฮ์  มีผู้พูดในมาเลเซีย 220 คน (พ.ศ. 2543) พบในรัฐเปรักตอนกลางค่อนไปทางเหนือ จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี
 อ้างอิง 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ลาโนะฮ์
# มัยอิโลมา แคนาดา
มัยอิโลมา แคนาดา  เป็นองค์กรไม่แสวงหาผลกำไรซึ่งให้บริการแก่ชุมชนมัยอิโลมาของประเทศแคนาดา องค์กรนี้ให้ความช่วยเหลือแก่ผู้ป่วยมะเร็งเม็ดเลือดขาวชนิดมัยอิโลมา และก่อให้เกิดการเรียนรู้ต่อโรคมะเร็งชนิดหายากนี้ องค์กรนี้ได้รับการก่อตั้งขึ้นในปี ค.ศ. 2004 โดยอัลโด เดล คอล และจอห์น เอฟ. เลอมีอูซ์ โดยทั้งคู่เป็นผู้รอดชีวิตจากมะเร็งเม็ดเลือดขาวชนิดมัลติเพิลมัยอิโลมา

องค์กรนี้ได้ทำงานร่วมกับคณะกรรมการพิจารณาทางวิทยาศาสตร์ ซึ่งประกอบด้วยนักวิทยาศาสตร์ด้านโลหิตวิทยาที่ได้รับการยอมรับให้เป็นผู้เชี่ยวชาญด้านมะเร็งเม็ดเลือดขาวชนิดมัยอิโลมาในประเทศแคนาดา โดยเป็นพันธมิตรกับมูลนิธิมัยอิโลมานานาชาติ

 ภารกิจ 
องค์กรนี้มีวัตถุประสงค์เพื่อ "สร้างความเข้าใจถึงเรื่องโรคมะเร็งเม็ดเลือดขาวชนิดมัยอิโลมา" โดยเพิ่มพูนความรู้ที่เกี่ยวกับโรค, ให้การสนับสนุน และเครื่องมือการศึกษาแก่ผู้ป่วยกับครอบครัวของพวกเขา รวมทั้งส่งเสริมทางเลือกและวิธีการในการรักษาที่ดีขึ้น

เพื่อส่งเสริมความรู้ด้านนี้ ทางองค์กรจึงได้มีการจัดงานชื่อ มัลติเพิลมัยอิโลมามาร์ช ขึ้นในทุกเดือนตุลาคมของแต่ละปีSecond annual Multiple Myeloma March for cancer research
# การแห่ถอนเงิน
การแห่ถอนเงิน เป็นเหตุการณ์ในระบบธนาคารเก็บเงินสดสำรองบางส่วน (fractional reserve banking) เกิดขึ้นเมื่อลูกค้าจำนวนมากพากันถอนเงินฝากจากสถาบันการเงินในเวลาเดียวกัน และเรียกให้คืนเงินฝากนั้นเป็นเงินสดหรือรูปแบบอื่น เช่น พันธบัตรรัฐบาล โลหะมีค่า หรือเพชรนิลจินดา เพราะเชื่อว่า สถาบันการเงินดังกล่าวมีหรืออาจมีหนี้สินล้นพ้นตัว เหตุการณ์เช่นนี้อาจส่งผลให้สถาบันการเงินไม่มีเงินสดอีกต่อไปและล้มละลายเฉียบพลัน

ถ้าแห่ถอนเงินจากสถาบันการเงินเพียงแห่งเดียว ภาษาอังกฤษเรียก "bank run" ถ้าหลายแห่ง เรียก "bank panic" และถ้าทุกแห่งหรือเกือบทุกแห่งในประเทศ เรียก "systemic banking crisis" (วิกฤติการณ์ธนาคารทั่วไป)

เมื่อสถาบันการเงินหลายแห่งล้มละลายสืบเนื่องกันไป เศรษฐกิจจะถดถอยระยะยาว เพราะเมื่อธนาคารในประเทศพากันปิดตัวลง บริษัทห้างร้านและผู้บริโภคภายในประเทศจะขาดเงินทุน ตัวอย่าง คือ ภาวะเศรษฐกิจตกต่ำครั้งใหญ่ (Great Depression) ในช่วงสงครามโลกครั้งที่หนึ่งซึ่งเบน เบอร์นันเก (Ben Bernanke) ประธานธนาคารกลางสหรัฐอเมริกา ว่า เกิดขึ้นเพราะเศรษฐกิจส่วนใหญ่เสียหายโดยตรงจากการแห่ถอนเงิน

การกู้วิกฤติการณ์ธนาคารทั่วไปอาจใช้เงินมหาศาล เช่น ในวิกฤติการณ์ครั้งสำคัญตั้งแต่ปี 1970 ถึงปี 2007 ค่าใช้จ่ายเป็นเงินนั้นเฉลี่ยได้ร้อยละสิบสามของผลิตภัณฑ์มวลรวมในประเทศ (gross domestic product) ส่วนยอดความสูญเสียของเศรษฐกิจนั้นเฉลี่ยได้ร้อยละยี่สิบของผลิตภัณฑ์มวลรวมในประเทศ

มีการใช้มาตรการหลายอย่างเพื่อป้องกันหรือบรรเทาผลร้ายของการแห่ถอนเงิน เช่น รัฐบาลอุดหนุนธนาคาร ควบคุมธนาคารพาณิชย์ จัดตั้งธนาคารกลางเพื่อให้กู้เงินในยามยาก และคุ้มครองการประกันเงินฝากดังที่สหรัฐอเมริกาตั้งบรรษัทประกันเงินฝากกลาง (Federal Deposit Insurance Corporation) ขึ้นเพื่อการนี้ ครั้นผู้คนแห่ถอนเงินกันแล้ว อาจใช้มาตรการเป็นต้นว่า ระงับการถอนเงินชั่วคราว แต่มาตรการเหล่านี้ใช่ว่าเป็นผลเสมอไป แม้มีการประกันเงินฝากแล้วก็ตาม เนื่องจากผู้ฝากเงินมักอกสั่นขวัญแขวนอยู่ เพราะเชื่อว่า จะไม่สามารถเข้าถึงเงินฝากได้ในระหว่างจัดระเบียบธนาคารใหม่
# ปอล ปูเดอรู
ปอล ปูเดอรู (ค.ศ. 1874 – ค.ศ. 1956)Alfred Kantorowicz, Nachtbücher. Aufzeichnungen im französischen Exil. 1935 bis 1939, published by Ursula Büttner and Angelika Voss, Chistians Verlag, Hamburg 1995, p. 149—150) เป็นนายทหารชาวฝรั่งเศส ในช่วงสงครามโลกครั้งที่หนึ่ง เขาได้เป็นนักบินของกองทัพอากาศคนแรก และหลังจากนั้น ก็ได้เป็นผู้บัญชาการกองทหารแห่งทหารช่าง เมื่อครั้งสิ้นสุดสงคราม เขาได้ทำหน้าที่เป็นผู้บัญชาการนักผจญเพลิงทหารในกรุงปารีส ส่วนใน ค.ศ. 1929 เขามีบทบาทในการปรับโครงสร้างคณะกรรมการเทคนิคการป้องกันและการดับเพลิงนานาชาติ (ซีเอ็นไอเอฟ) นอกจากนี้ เขายังได้จัดประชุมคณะกรรมการใน ค.ศ. 1929, 1931 และ 1934 ในกรุงปารีส เช่นเดียวกับที่ "นิทรรศการการดับเพลิงนานาชาติครั้งที่ 1" ตลอดจนได้รับเลือกเป็นประธานแห่งคณะกรรมการ และได้เกษียณในปี ค.ศ. 1934 ภายหลังจากได้รับการเลื่อนยศเป็นนายพล โดยหลังจากเกษียณ เขาก็ได้ทำหน้าที่ดูแลมาตรการความปลอดภัยบนเรือเดินสมุทร นายพลปูเดอรูมีบทบาทในกลุ่มฝ่ายซ้าย ดังเช่น สมาคมทหารผ่านศึกสาธารณรัฐนิยม  ซึ่งได้รับการก่อตั้งขึ้นในปี ค.ศ. 1917 โดยกลุ่มปัญญาชน เช่น ปอล วาย็อง-กูตูว์รีเย และอ็องรี บาร์บุส ที่มีปรัชญาและแรงบันดาลใจจากอุดมการณ์ของพรรคคอมมิวนิสต์ในคริสต์ทศวรรษ 1930 เขายังได้เขียนสิ่งพิมพ์เผยแพร่เช่นหนังสือ "อาเอโร-เกมีกาลด็องเฌอรีมิก หรือ สงครามที่ไร้เกียรติ" หรือบทความ "หน้าที่ระหว่างประเทศของพวกเรา"

ภายหลังจากการปลดปล่อยฝรั่งเศส เขาก็ได้เป็นนายกเทศมนตรีแห่งเทศบาลแซ็ง-ปอล จังหวัดอาลป์-มารีตีม นอกจากนี้ ตามคำร้องขอของหน่วยดับเพลิงแห่งกรุงปารีสใน ค.ศ. 2003 ศาลากลางจังหวัดแห่งทร็องแบล-อ็อง-ฟร็องส์ได้รับการอนุมัติการเปลี่ยนชื่อของ "เชอแม็งเดวัช" (เส้นทางวัว) มาเป็น "อาฟว์นูว์ดูว์เฌเนราลปูเดอรู" (ถนนนายพลปูเดอรู) โดยถนนสามารถเข้าได้ถึงค่ายทหารดับเพลิงแห่งกรุงปารีสPeace of Europe Held Secure Now; Gen. Pouderoux on Arrival From France Sees No Possibility of Early Warfare. – The New York Times - May 27, 1936, Wednesday

 ผลงาน 
 Le Danger Aéro-Chimique ou la Guerre Deshonorée. Imprimerie Centrale Administrative, 1936.
 Le Devoir International. Les Peuples Unis, No. 12, 01 Dec 1936. (ร่วมกับฌี. พรูว์ดรอโม)
# คณะชั้นสามของนักบุญฟรังซิส
คณะชั้นสามของนักบุญฟรังซิส, สืบค้นเมื่อ 19 กุมภาพันธ์ 2557  หรือคณะฟรันซิสกันชั้นสาม คือกลุ่มคริสต์ศาสนิกชนโรมันคาทอลิกที่เป็นสมาชิกคณะฟรันซิสกัน แต่ไม่ได้ถือคำปฏิญาณอย่างสง่า (solemn vows) การเรียกว่าคณะชั้นสามนั้นเพื่อให้ต่างจากคณะภราดาน้อยซึ่งเป็นคณะฟรันซินกันชั้นหนึ่ง และคณะกลาริสซึ่งเป็นคณะฟรันซิสกันชั้นสอง

ในปัจจุบันมีคณะฟรันซิสกันชั้นสามอยู่หลายคณะ กระจายอยู่ในหลายประเทศทั่วโลก แต่ละคณะมีชื่อเรียกแตกต่างกันไป

 ประเภท 
สมาชิกคณะฟรันซิสกันชั้นสาม แบ่งออกเป็น 2 ประเภท คือ เรกิวลาร์และเซคิวลาร์
 เรกิวลาร์ (regular) คือสมาชิกที่เป็นนักบวช (religious) ถือคำปฏิญาณแบบง่าย (simple vows) และอาศัยอยู่ในอารามเพื่อช่วยงานของคณะ สวมแฮบิตเป็นเครื่องแบบอย่างไฟรเออร์หรือนักพรตหญิงได้ สมาชิกที่มีชื่อเสียง เช่น นักบุญบริจิตแห่งสวีเดน นักบุญอีซาเบลแห่งอารากอน เป็นต้น
 เซคิวลาร์ (secular) คือสมาชิกที่เป็นฆราวาสหรือบาทหลวง ที่อุทิสตนดำเนินชีวิตตามจิตวิญญาณของคณะฟรันซิสกันตามที่นักบุญฟรังซิสวางแนวทางไว้ สมาชิกกลุ่มอาจถือคำปฏิญาณบางประการ แต่ไม่ได้ถือคำปฏิญาณของนักบวชในคณะนั้น บางคนอาจได้รับอนุญาตให้สวมแฮบิตอย่างนักบวชได้ สมาชิกที่มีชื่อเสียง เช่น นักบุญทอมัส มอร์ นักบุญพระเจ้าเฟร์นันโดที่ 3 แห่งกัสติยา เป็นต้น
# เรื่องเล่า
เรื่องเล่า  คือบันทึกที่เกี่ยวข้องกับเหตุการณ์ เรื่องจริง หรือ เรื่องแต่ง ที่อยู่ในรูปแบบการเขียนหรือคำพูด หรือภาพนิ่ง หรือภาพเคลื่อนไหวOxford English Dictionary (online): Definition of "narrative"

เรื่องเล่าสามารถแบ่งแยกเรื่องราวได้หลายประเภท ตั้งแต่ สารคดี (เช่น สารคดีเรื่องสร้างสรรค์, ชีวประวัติ, ข่าว, บทกวี และประวัติศาสตร์นิพนธ์), เรื่องแต่งจากเหตุการณ์ประวัติศาสตร์ (เช่น เกร็ดประวัติ, ตำนาน, นิทานปรัมปรา, นวนิยายทางประวัติศาสตร์) และเรื่องแต่งขึ้นมา (เช่น งานประพันธ์ในรูปแบบร้อยแก้วหรือร้อยกรอง เช่นเรื่องสั้น นิยาย กวีนิพนธ์เล่าเรื่องและเพลง และเรื่องเล่าในจินตนาการ ที่อาจอยู่ในรูปแบบของตัวหนังสือ เกม การแสดงสด หรือบันทึกการแสดง)

เรื่องเล่าอาจพบได้ในทุกรูปแบบของการสร้างสรรค์งานของมนุษย์ ศิลปะ การบันเทิง ที่รวมถึง ถ้อยคำพูด งานประพันธ์ ละครเวที ดนตรีและเพลง การ์ตูน ข่าว ภาพยนตร์ รายการโทรทัศน์และวิดีโอ วิดีโอเกม วิทยุ เกม การละเล่น และการแสดง เช่นเดียวกับในบางงาน จิตรกรรม ประติมากรรม การวาดเส้น การถ่ายภาพ และทัศนศิลป์แขนงอื่น
# กองทัพนิวซีแลนด์
กองทัพนิวซีแลนด์ (คำย่อ: NZDF) (อังกฤษ: New Zealand Defence Force) (เมารี: Te Ope Kaatua o Aotearoa, "Line of Defence of New Zealand") เป็นองค์การทางทหารซึ่งรับผิดชอบการป้องกันประเทศนิวซีแลนด์ ประกอบด้วยกองทัพบกนิวซีแลนด์ กองทัพเรือนิวซีแลนด์ และกองทัพอากาศนิวซีแลนด์

 ประวัติ 

 โครงสร้าง 

 งบประมาณ 

 บุคลากร 

 กำลังพลประจำการ 

 กำลังพลสำรอง 

 การศึกษา 

 ศาลทหาร 

 ความสัมพันธ์ทางทหาร 

พันธมิตร

กองทัพนิวซีแลนด์มีความสัมพันธ์ที่แน่นแฟ้นกับกองทัพออสเตรเลียในฐานะความสัมพันธ์ที่เปรียบดั่งบ้านพี่เมืองน้อง เป็นผู้ก่อตั้งกลุ่มพันธมิตรทางทหารออสเตรเลียและนิวซีแลนด์ (Australian and New Zealand Army Corps) หรือที่รู้จักในนามว่า ANZAC ร่วมกับออสเตรเลีย รวมถึงยังเป็นหนึ่งในอดีตสมาชิกขององค์การสนธิสัญญาป้องกันภูมิภาคเอเชียตะวันออกเฉียงใต้ (Southeast Asia Treaty Organization) หรือ SEATO ที่ปัจจุบันถูกยุบไปแล้ว และถือเป็นหนึ่งในพันธมิตรนอกนาโต้ของสหรัฐอเมริกา

กองทัพนิวซีแลนด์เป็นหนึ่งในสมาชิกกลุ่มสนธิสัญญา Australia, New Zealand, United States Security Treaty หรือ ANZUS ซึ่งเป็นกลุ่มความร่วมมือพันธมิตรทางทหารของสามชาติคือ ออสเตรเลีย นิวซีแลนด์ และสหรัฐอเมริกา 

กองทัพนิวซีแลนด์ยังเป็นหนึ่งในสมาชิกสนธิสัญญาพันธมิตรทางทหารแห่งเครือจักรภพ Five Power Defence Arrangements หรือ FPDA ซึ่งกำหนดให้มีการฝึกวงรอบประจำปีกับชาติสมาชิกเครือจักรภพทั้ง 5 ชาติได้แก่ สหราชอาณาจักร ออสเตรเลีย มาเลเซีย และสิงคโปร์ อีกทั้งยังมีการแลกเปลี่ยนข้อมูล บุคลากร และการฝึกทางทหารกับมิตรประเทศนอกเครือจักรภพกับ ฟิลิปปินส์ อินโดนิเซีย บรูไน ตองงา ปาปัวนิวกินี ร่วมถึงไทยด้วย

นอกประเทศ

กองทัพนิวซีแลนด์มีบทบาทเป็นอย่างมากฐานะกองกำลังรักษาสันติภาพ ในอดีตเคยส่งกองกำลังทหารไปในฐานะกองกำลังรักษาสันติภาพภายในมติของสหประชาชาติในพื้นที่ขัดแย้งต่างๆในอดีตทั่วโลก เช่น แองโกลา กัมพูชา โซมาเลีย เลบานอน และ สหพันธ์สาธารณรัฐสังคมนิยมยูโกสลาเวีย 
มีส่วนร่วมในฐานะส่วนหนึ่งกองกำลังนานาชาติติมอร์ตะวันออกภายใต้มติของสหประชาชาติ International Force in East Timor หรือ INTERFET ในวิกฤตการณ์ติมอร์ตะวันออกตั้งแต่ปี ค.ศ.1999-2002 ซึ่งปัจจุบันทำหน้าที่รักษาสันติภาพในหมู่เกาะโซโลมอน ติมอร์ตะวันออก และอัฟกานิสถาน ในฐานะส่วนหนึ่งของกองกำลังรักษาปลอดภัยนานาชาติอัฟกานิสถาน International Security Assistance Force หรือ ISAF ภายใต้มติคณะมนตรีความมั่นคงแห่งสหประชาชาติ

อีกทั้งยังมีส่วนร่วมในฐานะผู้ฝึกสอนยุทธวิธีทางทหารให้แก่บุคลากรกองทัพอิรักในการสู้รบกับกลุ่มก่อการร้ายรัฐอิสลาม ISIS ในตะวันออกกลาง
# กองทัพสวีเดน
กองทัพสวีเดน  ประกอบด้วยกองทัพบก กองทัพเรือ และกองทัพอากาศ เหล่าทัพที่สี่ คือ กองกำลังป้องกันชาติ

 ประวัติ 

 โครงสร้าง 

 งบประมาณ 

 บุคลากร 
 กำลังพลประจำการ 

 กำลังพลสำรอง 

 การศึกษา 

 เครื่องแบบ 

 ยุทธภัณฑ์ 
 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# เปรื่องปราชญ์ ประสาตร์สาน
เปรื่องปราชญ์ ประสาตร์สาน (ชื่อเล่น: ปั๊ป) เกิดเมื่อวันที่ 1 กันยายน พ.ศ. 2526 เป็นนักร้องชาวไทย สังกัดGenome Records ในเครืออาร์เอส มีผลานเพลงที่โด่งดังและเป็นที่รู้จักคือเพลง "ฉันมาบอกเขา" ด้านการศึกษาจบปริญญาตรีที่ คณะจิตรกรรม มหาวิทยาลัยศิลปากร

 ประวัติ 
เปรื่องปราชญ์ ประสาตร์สาน นักร้องชาวไทย เข้าสู่วงการด้วยการประกวดร้องเพลงด้านดนตรีมากมาย ต่อมาได้กลายมาเป็นศิลปินนักร้องในสังกัดจีโนมเรเคิดส์ (Genome Records) ในเครือ บริษัท อาร์เอส จำกัด (มหาชน) มีผลงานอัลบั้มถึง 2 ชุดด้วยกัน และอัลบั้มพิเศษอีก 1 ชุด

หลังจากที่ประกวดร้องเพลง ไม่นานก็ได้รับการติดต่อจากพี่โอเล่-ดนตร์ ศิลป์ศรุตซึ่งเป็นโปรดิวเซอร์ของค่ายอาร์เอส ให้มาร่วมทำงานด้วยกัน อัลบั้มชุดแรก ในปีพ.ศ. 2547 กับผลงานเพลงในแนวป๊อปร็อก ในชื่ออัลบั้ม "PUP" ทำให้ปั๊ปมีโอกาสได้ทำงานอีกชิ้นที่ตัวเองชอบนอกเหนือไปจากการวาดรูป โดยใช้เวลาทำอัลบั้ม ปั๊ปรวมทั้งสิ้น 1 ปี ซึ่งเป็นงานที่ฝึกความอดทนได้ดี ทั้งกับตัวปั๊ปเองและทีมงาน โดยเพลงเด่นในอัลบั้มนี้ อาทิ ฉันมาบอกเขา ให้ฉันสักนาที และ ยืดอกรับ

ส่วนอัลบั้มที่สองคืออัลบั้มม "CC pup" แนวเพลงป็อปฟังสบาย เปิดเตัวด้วยเพลง คืนนี้มันเหงา ในปีพ.ศ. 2548

ปัจจุบัน ปั๊ป เปรื่องปราชญ์ได้แต่งงานไปเรียบร้อยแล้ว กับสาวนอกวงการ โดยจัดงานแต่งงานไปเมื่อวันที่ 23 มกราคม พ.ศ. 2559

 ผลงาน 
 อัลบั้มเดียว 
 อัลบั้ม Pup (พ.ศ. 2547)
 ฉันมาบอกเขา
 ให้ฉันสักนาที 
 โดด
 ให้เขามาอยู่แทนฉันเลยดีกว่า
 จะไม่ทำให้เธอเสียใจ
 ยืดอกรับ
 ผูกด้วยหัวใจ
 ฉันจะอยู่ข้างเธอ 
 ยังติดอยู่ในใจ
 ไม่ใช่อย่างฝันเลยใช่ไหม

 อัลบั้ม CC Pup (พ.ศ. 2548)
 คืนนี้มันเหงา
 ลำบากใจก็ไม่ต้องทัก 
 หายไปหรือเล่า
 พอไหวหรือเปล่า
 ทำไมไม่รักคนอื่น
 อยากให้ได้ยินว่ารักเธอ
 โอกาสแค่ 1 ในล้าน
 ข้างนอกเปลี่ยนไปข้างในเหมือนเดิม
 ไม่ไว้ใจตัวเอง
 ขอเถอะ

 อัลบั้มพิเศษ 
 อัลบั้ม ลูกของพ่อ (พ.ศ. 2549)
 ลูกของพ่อ - (รวมศิลปิน RS)
 ไผ่รวมกอ - (การะเกด , เอ ทัธกร , บิว กัลยาณี , หลวงไก่)
 อย่าทำให้พ่อร้องไห้ - (ปาน ธนพร , บั๊มพ์ ณรงค์กลต)
 คิดถึงพ่อ - (ฟลุค - แดน)
 พอเพียง-เพียงพอ - (ศร , วิด , โบวี่)
 อยากเข้มแข็งเหมือนพ่อ - (ดัง-ตอง)
 บอกด้วยใจ ฟังด้วยใจ - (Lydia-Amary)
 ลูกไม้ใต้ต้น (เราสามคนยังเก็บตะวัน) - (แก้ว ,เกด , เกียร พลางกูร)
 พรของพ่อ - (พ่อ-บีม)
 ทำดีให้พ่อดู - (3Diff , อาหรั่ง , PuP ,ฝ้าย , Calyn, JNE)
# วอลเลย์บอลหญิงในโอลิมปิกฤดูร้อน 1988
วอลเลย์บอลหญิงในโอลิมปิกฤดูร้อน 1988 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 7 นับตั้งแต่ปี ค.ศ. 1964 จัดการแข่งขันระหว่างวันที่ 20 ถึง 29 กันยายน 1998  โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 4

การคัดเลือก
การแข่งขันจำนวนทีมประเทศที่ผ่านการคัดเลือกเจ้าภาพ1วอลเลย์บอลหญิงในโอลิมปิกฤดูร้อน 19841วอลเลย์บอลหญิงชิงแชมป์โลก 19861*วอลเลย์บอลหญิงชิงแชมป์เอเชีย 19871**วอลเลย์บอลหญิงชิงแชมป์นอร์เซกา 19871วอลเลย์บอลหญิงชิงแชมป์อเมริกาใต้ 19871วอลเลย์บอลหญิงชิงแชมป์ยุโรป 19871วอลเลย์บอลหญิงในโอลิมปิกรอบคัดเลือกระดับโลก 19881***รวม8
*  ผ่านการคัดเลือกในฐานะรองแชมป์วอลเลย์บอลหญิงชิงแชมป์โลก 1986 แต่เนื่องจากสงครามระหว่างเกาหลีเหนือ และเกาหลีใต้ ทำให้คิวบาได้เลือกอยู่ฝั่งเกาหลีเหนือ ทำให้ไม่สามารถเข้าแข่งขันได้ภายในเกาหลีใต้ และถูกแทนที่โดย  

**  ผ่านการคัดเลือกในฐานะรองแชมป์วอลเลย์บอลหญิงชิงแชมป์เอเชีย 1987 เนื่องจาก  ผ่านการคัดเลือกในฐานะแชมป์โอลิมปิกครั้งที่แล้ว*** ในการแข่งขันครั้งนี้ ได้มีการเชิญทีมจากแอฟริกา ให้เข้าแข่งขัน แต่ไม่มีทีมใดสนใจเข้าแข่งขัน จึงต้องจัดการแข่งขันรายการระดับโลกที่อิตาลี โดยคัดเอาแชมป์เข้ามาแข่งขัน
ซึ่งได้แก่  sports-reference.com : Volleyball at the 1988 Seoul Summer Games: Women's Volleyball 

การแบ่งกลุ่ม
กลุ่ม Aกลุ่ม B

รอบแบ่งกลุ่ม

กลุ่ม A
ทีมแต้มแข่งชนะแพ้ชนะแต้มแพ้แต้มอัตราส่วนแต้มชนะเซ็ตแพ้เซ็ตอัตราส่วนเซ็ต1. 5321832.6662. 5321861.3333. 4312470.5714. 4312480.500

20 กันยายน 1988
3 - 215- 2 • 8 -15 • 15-12 • 10-15 • 19-173 - 115- 6 • 14-16 • 15-10 • 15- 7

23 กันยายน 1988
3 - 211-15 • 16-14 • 4 -15 • 15- 2 • 15- 73 - 015- 5 • 15- 8 • 15- 7

25 กันยายน 1988
3 - 018-16 • 15- 7 • 15- 43 - 18 -15 • 15- 3 • 15-11 • 15- 8

กลุ่ม B
ทีมแต้มแข่งชนะแพ้ชนะแต้มแพ้แต้มอัตราส่วนแต้มชนะเซ็ตแพ้เซ็ตอัตราส่วนเซ็ต1. 6330942.2502. 5321842.0003. 4312580.6254. 3303390.333

20 กันยายน 1988
3 - 015- 9 • 15- 5 • 15- 73 - 015-11 • 15-11 • 15- 3

23 กันยายน 1988
3 - 214-16 • 15- 5 • 15-13 • 12-15 • 15- 73 - 213-15 • 15-13 • 7 -15 • 15-12 • 16-14

25 กันยายน 1988
3 - 12 -15 • 15- 7 • 15-12 • 15-113 - 212-15 • 9 -15 • 15- 4 • 15- 5 • 15- 9

รอบสุดท้าย

27 กันยายน 1988
รอบแบ่งอันดับ 5-8
3 - 215- 6 • 15-17 • 8 -15 • 15- 4 • 17-153 - 115-13 • 15-11 • 10-15 • 15- 8

29 กันยายน 1988
รอบชิงอันดับที่ 7
2 - 34 -15 • 15-12 • 15-13 • 9 -15 • 8 -15

รอบชิงอันดับที่ 5
1 - 39 -15 • 4 -15 • 15-11 • 11-15

27 กันยายน 1988
รอบรองชนะเลิศ
3 - 015- 0 • 15- 9 • 15- 23 - 215- 9 • 15- 6 • 6 -15 • 10-15 • 15-13

29 กันยายน 1988
รอบชิงอันดับที่ 3
3 - 015-13 • 15- 6 • 15- 6

รอบชิงชนะเลิศ
3 - 210-15 • 12-15 • 15-13 • 15- 7 • 17-15

อันดับการแข่งขัน

อันดับทีม4.5.6.7.8.

รางวัล
ผู้เล่นทรงคุณค่า :  คาสซิลา ทริสต์
# อภิญญา รุ่งพิทักษ์มานะ
อภิญญา รุ่งพิทักษ์มานะ

ประวัติ
อภิญญา รุ่งพิทักษ์มานะ มีชื่อเล่นว่า อาร์ จบการศึกษาระดับมัธยมศึกษาปีที่ 1-3 จากโรงเรียนสาธิตมหาวิทยาลัยรามคำแหง, ระดับมัธยมศึกษาปีที่ 4-6 จากโรงเรียนเตรียมอุดมศึกษา และสำเร็จการศึกษาระดับปริญญาตรี สาขานาฎศิลป์ไทยจากคณะศิลปกรรมศาสตร์ จุฬาลงกรณ์มหาวิทยาลัย  และสำเร็จการศึกษาระดับปริญญาโท สาขาการจัดการวัฒนธรรม คณะบัณฑิตวิทยาลัย จุฬาลงกรณ์มหาวิทยาลัย

เข้าสู่วงการโดยมีความสามารถในการแสดงโขน ได้เข้าคัดเลือกเป็นนักแสดงโขนเฉลิมพระเกียรติ ชุดจองถนน รับบทพระ ในการแสดงชุด "โขนนางลอย" ที่จัดขึ้นตามพระราชเสาวนีย์สมเด็จพระนางเจ้าสิริกิติ์ พระบรมราชินีนาถ ณ หอประชุมใหญ่ ศูนย์วัฒนธรรมแห่งประเทศไทย และมีผลงานภาพยนตร์เรื่อง "คนโขน" ตามมา

 การศึกษา            
 ประถมศึกษาปีที่ 1 - 6 โรงเรียนแม่พระฟาติมา
 มัธยมศึกษาปีที่ 1 - 3 โรงเรียนสาธิตมหาวิทยาลัยรามคำแหง
 มัธยมศึกษาปีที่ 4 - 6 โรงเรียนเตรียมอุดมศึกษา
 ปริญญาตรี สาขานาฏยศิลป์  คณะศิลปกรรมศาสตร์ จุฬาลงกรณ์มหาวิทยาลัย
 ปริญญาโท สาขาการจัดการทางวัฒนธรรม  บัณฑิตวิทยาลัย จุฬาลงกรณ์มหาวิทยาลัย
 ปริญญาเอก ปรัชญาดุษฏีบัณฑิต สาขาการบริหารศิลปะและวัฒนธรรม คณะศิลปกรรมศาสตร์ มหาวิทยาลัยบูรพา

 ผลงาน 
 ภาพยนตร์ 
 คนโขน (2011) สหมงคล.......รับบท ชาด

 ละคร 
 อำแดงเหมือนกับนายริด (2555)ช่อง ThaiPBS.....รับบท นายริด
 ไม้เท้าขาวกับเก้าอี้เข็น (2557) ช่อง ThaiPBS  รับบท ต้น

 ละครเวที 
 ละครเวทีอิงประวัติศาสตร์ เรื่อง "นางเสือง'' .......รับบท พ่อขุนผาเมือง ณ ศูนย์วัฒนธรรมแห่งประเทศไทย
 ละครร้อง เรื่อง "สาวเครือฟ้า" รับบท ร้อยตรีพร้อม ณ หอประชุมกรมประชาสัมพันธ์
ละครดึกดำบรรพ์ เรื่อง "ศรีธรรมาโศกราช" รับบท อัศมาหรา ณ โรงละครแห่งชาติ 2561
ละครปรีดาลัย เรื่อง "ตุ๊กตายอดรัก" รับบท หลวงวิเชียร ณ โรงละครอักษรา คิงเพาว์เวอร์ 2561

 ตำแหน่ง/หน้าที่ 
 นักแสดงโขนรามคำแหง ปี 2547-2549
 สมาชิกสภาเยาวชนกรุงเทพมหานคร ปี 2553
 สมาชิกสภานิสิตจุฬาลงกรณ์มหาวิทยาลัย 2554
 นักแสดงโขนมูลนิธิศิลปาชีพในสมเด็จพระนางเจ้าสิริกิต์ พระบรมราชินีนาถ ชุดนางลอย ปี 2555
 นิสิตฝึกงาน ตำแหน่งนาฏยศิลปิน สำนักการสังคีต กรมศิลปากร กระทรวงวัฒนธรรม ปี 2555
 เจ้าหน้าที่กลุ่มประชาสัมพันธ์ สำนักงานปลัดกระทรวงการท่องเที่ยวและกีฬา ปี 2556
 นักจัดการงานทั่วไป ศูนย์เทคโนโลยีสารสนเทศมรดกศิลปวัฒนธรรม กรมศิลปากร กระทรวงวัฒนธรรม ปี 2558
 นักวิชาการวัฒนธรรมปฏิบัติการ สำนักงานปลัดกระทรวงวัฒนธรรม ปี 2559
 นักวิเคราะห์นโยบายและแผนปฏิบัติการ สำนักงานปลัดกระทรวงวัฒนธรรม ปี 2560
นักวิเคราะห์นโยบายและแผนชำนาญการ สำนักงานปลัดกระทรวงวัฒนธรรม ปี 2563

 รางวัล 
 รับรางวัล เยาวชนดีเด่นกรุงเทพมหานคร (ประกายเพชร) ด้านส่งเสริมศิลปวัฒนธรรม ประจำปี 2551
 รับรางวัลผู้ส่งเสริมอนุรักษ์วัฒนธรรมไทย ประจำปี 2548 ณ หอประชุมคุรุสภา กรุงเทพมหานคร
 รับรางวัลผู้อนุรักษ์วัฒนธรรมไทย ประจำปี 2547 จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
 รับรางวัลชนะเลิศ การประกวดนาฏศิลป์ 4 ภาค “จตุรทิศนิรมิตนาฏกรรม” จัดโดย คณะกรรมการวัฒนธรรมแห่งชาติ กระทรวงวัฒนธรรม ปี 2547
 เหรียญเงิน การแข่งขันกีฬาเยาวชนแห่งชาติ ลีลาศ ปี 2546
# กองทัพฟีจี
กองทัพฟีจี หรือ กองกำลังทหารสาธารณรัฐฟีจี  เป็นองค์การทางทหารซึ่งรับผิดชอบการป้องกันประเทศฟีจี ประกอบด้วยกองทัพเรือและกรมทหารราบ

 ประวัติ 

 โครงสร้าง 
240px|thumb|right|โครงสร้างกองทัพฟีจี
 
 งบประมาณ 

 บุคลากร 

ผู้บัญชาการ
 จำนวน รายชื่อ ปี หมายเหตุ 1  พลจัตวา D. J. Aitken  1971–1974   2  พันเอก Paul Manueli  1974–1979  3  พันเอก Ian Thorpe   1979–1982  4  พันเอก Epeli Nailatikau  1982–1987  ทำหน้าที่เป็นประธานาธิบดี เมื่อ 2009 ถึง 2015 5  พลตรี Sitiveni Rabuka  1987–1992  ทำหน้าที่เป็นนายกรัฐมนตรี เมื่อ 1992 ถึง 1999 6  พลจัตวา Epeli Ganilau  1992–1999   7  พลเรือจัตวา Frank Bainimarama  1999–2014  ผู้บัญชาการทหารที่ยาวที่สุด ทำหน้าที่เป็นนายกรัฐมนตรีตั้งแต่ปี 2007 8  พลจัตวา Mosese Tikoitoga  2014–2015  ผู้บัญชาการทหารที่สั้นที่สุด 9  พลเรือตรี Viliame Naupoto  2015–ปัจจุบัน 

 กำลังพลประจำการ 

 กำลังพลสำรอง 

 การศึกษา 

 ยุทธภัณฑ์ 

 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# โมกเหลืองใบบาง
โมกเหลืองใบบาง   Pitard เป็นพืชในวงศ์ Apocynaceae เป็นไม้ยืนต้นขนาดเล็ก  มีขนละเอียดตามกิ่งอ่อน ก้านใบ แผ่นใบทั้งสองด้าน กิ่งที่แกจะไม่มีขน ดอกช่อ ขอบกลีบเลี้ยงมีขนเป็นชายครุย ดอกบานสีขาวนวลหรือขาวอมเหลือง กลีบดอกมีขน เกสรตัวผู้ติดบนกลีบดอกส่วนที่เชื่อมกันเป็นหลอด พืชชนิดนี้พบมากในกัมพูชา ในไทยมีรายงานว่าพบที่นครสวรรค์ จันทบุรีและพัทลุง 
 อ้างอิง 
 โมกเหลืองใบบาง